Document ID: 32008R1060

32008R1060
L 292/1
SLUŽBENI LIST EUROPSKE UNIJE
07.10.2008.
UREDBA KOMISIJE (EZ) br. 1060/2008
od 7. listopada 2008.
o zamjeni priloga I., III., IV., VI., VII., XI. i XV. Direktivi 2007/46/EZ Europskog parlamenta i Vijeća o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (1), a posebno njezin članak 39. stavak 2.,
budući da:
(1)
Direktiva Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (2) je zamijenjena Direktivom 2007/46/EZ u skladu s Međuinstitucionalnim sporazumom od 28. studenoga 2001. o strukturnijoj uporabi tehnika preinačivanja pravnih akata (3).
(2)
Otkako je pokrenut postupak donošenja Direktive 2007/46/EZ, stupile su na snagu nove direktive i uredbe koje su uvele izmjene priloga Direktivi 70/156/EEZ. Te se izmjene nisu mogle odraziti u Direktivi 2007/46/EZ. Radi se o sljedećim pravnim aktima: Direktivi 2004/3/EZ Europskog parlamenta i Vijeća od 11. veljače 2004. o izmjeni direktiva Vijeća 70/156/EEZ i 80/1268/EEZ s obzirom na mjerenje emisija ugljičnog dioksida i potrošnje goriva vozila kategorije N1 (4), Direktivi 2004/11/EZ Europskog parlamenta i Vijeća od 11. veljače 2004. o izmjeni Direktive Vijeća 92/24/EEZ o uređajima za ograničenje brzine ili slične ugrađene sustave za ograničenje brzine određenih kategorija motornih vozila (5), Direktivi 2005/55/EZ Europskog parlamenta i Vijeća od 28. rujna 2005. o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem za primjenu u vozilima i emisije plinovitih onečišćujućih tvari iz motora s vanjskim izvorom paljenja koji kao gorivo koriste prirodni plin ili ukapljeni naftni plin za primjenu u vozilima (6), Direktivi Komisije 2005/78/EZ od 14. studenoga 2005. o provedbi Direktive 2005/55/EZ Europskog parlamenta i Vijeća o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem za primjenu u vozilima i emisije plinovitih onečišćujućih tvari iz motora s vanjskim izvorom paljenja koji kao gorivo koriste prirodni plin ili ukapljeni naftni plin za primjenu u vozilima i o izmjeni njezinih priloga I., II., III., IV. i VI. (7), Direktivi Komisije 2004/104/EZ od 14. listopada 2004. o prilagodbi tehničkom napretku Direktive Vijeća 72/245/EEZ u odnosu na radiosmetnje (elektromagnetsku kompatibilnost) vozila i o izmjeni Direktive Vijeća 70/156/EEZ o usklađivanju zakonodavstava država članica u odnosu na homologaciju tipa motornih vozila i njihovih prikolica (8), Direktivi 2005/64/EZ Europskog parlamenta i Vijeća od 26. listopada 2005. o homologaciji tipa motornih vozila s obzirom na mogućnost njihove ponovne primjenjivosti, mogućnosti recikliranja i uporabljivosti i o izmjeni Direktive Vijeća 70/156/EEZ (9), Direktivi 2005/66/EZ Europskog parlamenta i Vijeća od 26. listopada 2005. o uporabi prednjih zaštitnih sustava na motornom vozilima i o izmjeni Direktive Vijeća 70/156/EEZ (10), Direktivi Komisije 2006/28/EZ od 6. ožujka 2005. o izmjeni, radi prilagodbe tehničkom napretku, Direktive Vijeća 72/245/EEZ od 20. lipnja 1972. u odnosu na radiosmetnje (elektromagnetsku kompatibilnost) vozila i o izmjeni Direktive Vijeća 70/156/EEZ o usklađivanju zakonodavstva država članica u odnosu na homologaciju tipa motornih vozila i njihovih prikolica (11), Direktivi 2006/40/EZ Europskog parlamenta i Vijeća od 17. svibnja 2006. o emisijama iz sustava klimatizacije u motornim vozilima i o izmjeni Direktive Vijeća 70/156/EEZ (12) i njezinog provedbenog akta, Direktivi Komisije 2007/37/EZ od 21. lipnja 2007. o izmjeni priloga I. i III. Direktive Vijeća 70/156/EEZ o usklađivanju zakonodavstva država članica u odnosu na homologaciju tipa motornih vozila i njihovih prikolica (13), Uredbi Komisije (EZ) br. 706/2007 od 21. lipnja 2007. o utvrđivanju, sukladno Direktivi 2006/40/EZ Europskog parlamenta i Vijeća, administrativnih odredaba za EZ homologaciju tipa vozila i usklađeno ispitivanje za mjerenje propuštanja iz određenih sustava klimatizacije (14), Direktivi Komisije 2007/34/EZ od 14. lipnja 2007. o izmjeni, radi prilagodbe tehničkom napretku, Direktive Vijeća 70/157/EEZ o dopuštenoj razini buke i ispušnom sustavu motornih vozila (15), Uredbi (EZ) br. 715/2007 Europskog parlamenta i Vijeća od 20. lipnja 2007. o homologaciji motornih vozila s obzirom na emisije iz lakih putničkih i gospodarskih vozila (Euro 5 i Euro 6) i o dostupnosti podataka za popravke i održavanje (16).
(3)
Otkako je pokrenut postupak donošenja Direktive 2007/46/EZ, Europska zajednica pristupila je pravilnicima Gospodarske komisije Ujedinjenih naroda za Europu u Ženevi (UNECE): Pravilnik br. 112 (Glavna svjetla), Pravilnik br. 123 (Prilagodljivi sustavi za prednje osvjetljavanje), Pravilnik br. 125 (Prednje vidno polje), Pravilnik br. 121 (Oznaka upravljačkih naprava, pokaznih svjetala i indikatora), Pravilnik br. 122 (Sustavi grijanja), Pravilnik br. 102 (Naprave za spajanje vozila), Pravilnik br. 107 (Autobusi), Pravilnik br. 105 (Vozila namijenjena za prijevoz opasnih tvari). Osim toga stupili su na snagu novi nizovi izmjena Pravilnika br. 83 (Emisije), Pravilnika br. 34 (Spremnici goriva), Pravilnika br. 11 (Brave i šarke vrata), Pravilnika br. 13 (Kočenje), Pravilnika br. 18 (Zaštita od neovlaštene uporabe), Pravilnika br. 97 (Alarmni sustavi vozila), Pravilnika br. 17 (Čvrstoća sjedala i integrirani nasloni za glavu), Pravilnika br. 26 (Vanjske izbočine), Pravilnika br. 14 (Sidrišta sigurnosnih pojasa), Pravilnika br. 48 (Ugradba uređaja za osvjetljavanje i svjetlosnu signalizaciju), Pravilnika br. 1, 8 i 20 (Glavna svjetla), Pravilnika br. 44 (Sustavi za držanje djece), Pravilnika br. 49 (Emisije iz teških teretnih vozila), Pravilnika br. 64 (Nadomjesni kotači/gume za privremenu uporabu), kojima je Zajednica već pristupila. U skladu s člankom 4. stavkom 4. Odluke Vijeća 97/836/EZ od 27. studenoga 1997. s ciljem pristupanja Europske zajednice Sporazumu Gospodarske komisije Ujedinjenih naroda za Europu o donošenju jednakih tehničkih propisa za vozila na kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (17), Zajednica je odlučila, da su navedeni pravilnici UNECE dio zakonodavstva Zajednice. Stoga treba promijeniti dio II. Priloga IV. da bi ih se uključilo na popis istovrijednosti, kao što je predviđeno u članku 35. stavku 2.
(4)
Nadalje, razvoj znanstvenog i tehničkog znanja dopušta primjenu Direktive 2005/55/EZ, Direktive 2005/64/EZ, Direktive 2005/66/EZ, Direktive 2006/40/EZ i Uredbe (EZ) br. 715/2007 na vozila kategorije M1 proizvedena u malim serijama i na vozila za posebne namjene. Slično, to dopušta primjenu Direktive 2003/97/EZ na vozila za posebne namjene. Stoga treba promijeniti Dodatak dijelu 1. Priloga IV. te dodatke 1., 2., 3., 4. i 5. Prilogu XI.
(5)
Stoga je za osiguravanje pravilnog djelovanja homologacijskog postupka u zajednici prikladno osuvremeniti priloge Direktivi 2007/46/EZ da ih se prilagodi razvoju znanstvenog i tehničkog znanja.
(6)
Priloge I., III., IV., VI., VII., XI. i XV. Direktivi 2007/46/EZ treba sukladno tome zamijeniti.
(7)
Mjere predviđene ovom Uredbom u skladu su s mišljenjem Tehničkog odbora - Motorna vozila.
DONIJELA JE OVU UREDBU:
Članak 1.
Direktiva 2007/46/EZ mijenja se kako slijedi:
1.
Prilog I. zamjenjuje se Prilogom I. ovoj Uredbi.
2.
Prilog III. zamjenjuje se Prilogom II. ovoj Uredbi.
3.
Prilog IV. zamjenjuje se Prilogom III. ovoj Uredbi.
4.
Prilog VI. zamjenjuje se Prilogom IV. ovoj Uredbi.
5.
Prilog VII. zamjenjuje se Prilogom V. ovoj Uredbi.
6.
Prilog XI. zamjenjuje se Prilogom VI. ovoj Uredbi.
7.
Prilog XV. zamjenjuje se Prilogom VII. ovoj Uredbi.
Članak 2.
Ova Uredba stupa na snagu 29. travnja 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. listopada 2008.

Labels: 7
8
15